**Zərbalı Mirzə** (tam adı: **Allahverdiyev Zərbalı Mirzə oğlu**; d. 1 yanvar 1960, Ucar rayonu, Yuxarı Şilyan kəndi, Azərbaycan SSR, SSRİ) — jurnalist, "İnşaatçı" qəzetinin baş redaktoru, Əməkdar Jurnalist (2015)

Həyatı
------

1 yanvar 1960-cı ildə Azərbaycan Respublikası Ucar rayonunun Yuxarı Şilyan kəndində qulluqçu ailəsində anadan olub. 1967-1977-ci illərdə Yuxarı Şilyan kənd məktəbində orta təhsil alıb. Orta məktəbi bitirdikdən sonra 1979-1981-ci illərdə ordu sıralarında hərbi xidmətdə olub.

Nümunəvi xidmətinə görə ordu komandanlığının göndərişi ilə 1981-ci ildə S.M. Kirov adına Azərbaycan Dövlət Universitetinin (Bakı Dövlət Universiteti) jurnalistika fakültəsinin hazırlıq şöbəsinə daxil olmuş, 1982-1987-ci illərdə isə S.M. Kirov adına Azərbaycan Dövlət Universitetinin jurnalistika fakültəsinin əyani şöbəsində tam kursu bitirərək jurnalist ixtisasına yiyələnmişdir.

Hələ jurnalistika fakültəsində təhsil aldığı illərdə respublikanın aparıcı mətbuat orqanlarında – "Kommunist", Sovet kəndi", "Bakı", "Azərbaycan gəncləri" və bir sıra digər qəzetlərdə tələbə-jurnalist kimi maraqlı yazılarla çıxış etmişdir.

Universiteti bitirdikdən sonra – 1987-ci ildə təyinatla "İnşaatçı" qəzeti redaksiyasında işə başlamış, qısa vaxt ərzində müxbir, xüsusi müxbir, şöbə müdiri və məsul katib vəzifələrində pillə-pillə yüksələrək 2001-ci ildən qəzetin redaktor müavini vəzifəsinə təyin olunmuşdur.

2006-cı ildən "İnşaatçı" qəzetinin baş redaktoru vəzifəsində çalışır.

Tanınmış inşaatçıların həyatından bəhs edən 5 avtobioqrafik əsərin müəllifidir. Həmçinin "Azərbaycan Respublikasının inkişafında tikinti kompleksinin rolu" kitabının və "Azərbaycan Tikinti Kompleksinin Ensiklopediyası" kitablarının nəşr olunuş 1, 2, 3, 4 və 5-ci cildlərinin müəlliflərindən biridir.

Ailəlidir, 3 oğlu var.

Mükafatları
-----------

Mətbuatda fasiləsiz, səmərəli fəaliyyətinə və publisistik yazılarına görə Azərbaycan jurnalistlərinin "Qızıl qələm" mükafatı laureatı adına və Həsən Bəy Zərdabi adına mükafata layiq görülmüşdür.

Azərbaycan Respublikasının Prezidenti İlham Əliyevin 9 aprel 2015-ci il tarixli Sərəncamı ilə "İnşaatçılar Günü" peşə bayramı münasibətilə və Azərbaycan Respublikasında tikinti kompleksinin təbliğində və inkişafındakı xidmətlərinə görə "Əməkdar Jurnalist" fəxri adı verilmişdir.

Kitabları
---------

Azərbaycan Tikinti Kompleksinin Ensiklopediyası (ATKE)
1. 0 elə yaşadı... Bakı: "Əbilov, Zeynalov və oğulları" nəşriyyatı, 2002, 256 səh.
2. İnşaat kompleksinin kənd tikinti zirvəsi, Bakı: "İndigo" mətbəəsi,2006, 352 səh.
3. Eldar istedadının ziyası, Bakı: Çaşıoğlu Elm İstehsalat Firması, 2007, 208 səh.
4. Ömrün üfüqlıri, Bakı: Nurlan nəşriyyatı, 2008, 208 səh.
5. Zəhmət dolu 60 il, Bakı: Şərq-Qərb nəşriyyatı, 2009, 272 səh.
6. Bakı Baş Tikinti İdarəsi İnşaat Kompleksinin Akademiyasıdır, I cild Bakı: Şərq-Qərb nəşriyyatı, 2009, 353 səh.
7. Azərbaycanın inkişafında tikinti kompleksinin rolu, Bakı: Şərq-Qərb nəşriyyatı, 2011, 296 səh.
8. Azərbaycan Tikinti Kompleksinin Ensiklopediyası (ATKE) – toplu, I cild, Bakı: Yeni Poliqrafist, 2011, 336 səh.
9. Azərbaycan Tikinti Kompleksinin Ensiklopediyası (ATKE) – toplu, II cild, Bakı: Yeni Poliqrafist, 2012, 256 səh.
10. Azərbaycan Tikinti Kompleksinin Ensiklopediyası (ATKE) – toplu, III cild, Bakı: Yeni Poliqrafist, 2013, 216 səh.
11. Azərbaycan Tikinti Kompleksinin Ensiklopediyası (ATKE) – toplu, IV cild, Bakı: Yeni Poliqrafist, 2014, 232 səh.
12. Azərbaycan Tikinti Kompleksinin Ensiklopediyası (ATKE) – toplu, V cild, Bakı: Yeni Poliqrafist, 2015, 216 səh.
13. Azərbaycan Tikinti Kompleksinin Ensiklopediyası (ATKE) – toplu, VI cild, Bakı: "Şərq-Qərb", 2016, 216 səh.
14. Azərbaycan Tikinti Kompleksinin Ensiklopediyası (ATKE) – toplu, VII cild, Bakı: "Şərq-Qərb", 2017, 216 səh.
15. Azərbaycan Tikinti Kompleksinin Ensiklopediyası (ATKE) – toplu, VIII cild, Bakı: "Şərq-Qərb", 2018, 216 səh.
16. Azərbaycan Tikinti Kompleksinin Ensiklopediyası (ATKE) – toplu, IX cild, Bakı: "Şərq-Qərb", 2019, 216 səh.

İstinadlar
----------

1. ↑  "İnşaat işçilərinə fəxri adların verilməsi haqqında Azərbaycan Respublikası Prezidentinin 9 aprel 2015-ci il tarixli, 1166 nömrəli **Sərəncamı**". e-qanun.az (azərb.). 09 aprel 2015. 2019-02-27 tarixində arxivləşdirilib. İstifadə tarixi: 2 iyun 2016.

Vikianbarda Zərbalı Mirzə ilə əlaqəli mediafayllar var.

Xarici keçidlər
---------------

Ucar rayonu

Sözün işığında yaşanan ömür...